הגרי"מ לאו יתמודד לכהונת הרב הראשי לישראל | JDN - חדשות
מערכת JDN 17.04.2013 22:16
הערב נחשף ברדיו קול חי כי בכוונת הגרי"מ לאו להתמודד לכהונת הרב הראשי לישראל באם ישונה חוק הרבנות הראשית לישראל המאפשר בחירה לכהונה נוספת של רב שכבר כיהן בעבר כרב הראשי לישראל.
כמו כן, על פי הפרסומים שכבר דיווחנו עליהם כי יתוקן נושא הגיל, אזי הרב לאו רואה עצמו כמועמד ראוי.
חשוב לציין, ההודעה הזו למעשה מזימה את הדיווחים כי הרב לאו ירד מהמירוץ ולא יתמודד לכהונה נוספת ובכך יסלול את הדרך לבחירתו של הרב יעקב אריאל, המכהן כיום כרבה הראשי של העיר רמת גן.
על פי הדיווחים שהגיעו לכתב JDN עולה כי, הרב לאו לא יתמודד לכהונה נוספת ובתמורה מועצת הרבנות הראשית תאריך את כהונתו בעיר תל אביב לחמש שנים נוספות כלומר עד גיל 80 של הרב.
כזכור, החוק מאפשר לרב עיר לכהן עד גיל 80 באם מועצת הרבנות הראשית לישראל מחליטה להאריך את הכהונה. גורמים שונים אמרו לכתב JDN כי לאחר חמש שנים ימונה בנו של הגרי"מ לאו הרב דוד לאו רב העיר מודיעין לרב ראשי בעיר תל אביב. כאמור, המידע הזה מוזם הערב עם פרסום הודעתו של הגרי"מ לאו כי הוא יתמודד על הרבנות הראשית לישראל.
בתוך כך, הערב חשף הרב שמואל אליהו רב העיר צפת ובנו של הראשון לציון הגר"מ אליהו זצ"ל כי כרגע הוא מוותר על התמודדות לכהונת הראשון לציון והרב הראשי לישראל בכדי לא לפגוע בדיל אותו מסדר הרב חיים דרוקמן. "מפני כבודו של הרב דרוקמן" אמר הרב אליהו למשה גלסנר מרדיו קול חי "אני לא מתמודד". הרב אליהו מתח ביקורת על הדילים שנעשים פעם אחר פעם ומפקירים את משרת הרב הראשי הספרדי.
בשבוע הבא ינסו גורמים בהנהלת הקואליציה להביא את חוק הרבנות הראשית לישראל למליאת הכנסת.
מאמר קודםמתרחבת הביקורת הציבורית נגד שמיטת החובות של דנקנר
המאמר הבאלחץ על ישראל; קרי מבהיר: הסדר מדיני תוך שנתיים
17/04/2013 איציק רלב"ג
איזה בדיחה הרי הרב דוד לאו יתמודד לרב הראשי לישראל
ומה קורה אצל הרב גורסמן הרי אתם כל הזמן כותבים שהוא מתמודד יתמודד
17/04/2013 ניסים
חבל על הזמן שלכם אין סיכוי בכלל לרב שמואל אליהו חבל על הזמן שיגיד תודה על הרבנות בצפת
18/04/2013 חיים
מה הקשקושים פה?
מועצת הרבנות אישרה כבר לפני שנה את הארכת כהונתו עד 80.